വിവോ വൈ12ജി സ്മാര്ട്ട്ഫോണ് ഇന്ത്യന് വിപണിയില്, വില 10,990 രൂപ വിവോ ഇന്ത്യയിലെ ബജറ്റ് സ്മാര്ട്ട്ഫോണ് വിഭാഗത്തിലേക്ക് പുതിയ സ്മാര്ട്ട്ഫോണ് പുറത്തിറക്കി. വിവോ വൈ12ജി എന്ന സ്മാര്ട്ട്ഫോണാണ് അവതരിപ്പിച്ചത്. സ്മാര്ട്ട്ഫോണിന്റെ ഓപ്പണ് സെയിലം ആരംഭിച്ചിട്ടുണ്ടെന്നാണ് റിപ്പോര്ട്ട്. 3 ജിബി റാമും 32 ജിബി ഇന്റേണല് സ്റ്റോറേജുമുള്ള ഈ മോഡലിന് 10,990 രൂപയാണ് വില. ഗ്ലേസിയര് ബ്ലൂ, ഫാന്റം ബ്ലാക്ക് എന്നി നിറങ്ങളില് ലഭ്യമാണ്. 6.51 ഇഞ്ച് ഹാലോ ഫുള്വ്യൂ ഡിസ്പ്ലേയാണ് നല്കിയിരിക്കുന്നത്. ക്വാല്കോം സ്നാപ്ഡ്രാഗണ് 439 എസ്ഒസിയുടെ കരുത്തിലാണ് ഈ സ്മാര്ട്ട്ഫോണ് പ്രവര്ത്തിക്കുന്നത്. മൈക്രോ എസ്ഡി കാര്ഡ് ഉപയോഗിച്ച് സ്റ്റോറേജ് 256 ജിബി വരെ വര്ദ്ധിപ്പിക്കാന് കഴിയും. 13 എംപി പ്രൈമറി ലെന്സും 2 എംപി ഡെപ്ത് സെന്സറുമാണ് പിന്നില് നല്കിയിരിക്കുന്നത്. മുന്വശത്ത് സെല്ഫികള്ക്കും വീഡിയോ കോളുകള്ക്കുമായി 8 എംപി സെല്ഫി സെന്സറാണ് ഒരുങ്ങുന്നത്. 5,000 എംഎഎച്ച് ബാറ്ററിയാണ് വിവോ വൈ12ജി സ്മാര്ട്ട്ഫോണില് ഉള്ളത്. 10W സ്റ്റാന്ഡേര്ഡ് ചാര്ജിങ് സപ്പോര്ട്ടാണ് ഇതില് നല്കിയിട്ടുള്ളത്. ആന്ഡ്രോയിഡ് 11 ബേസ്ഡ് ഫണ്ടച്ച് ഒഎസിലാണ് ഈ സ്മാര്ട്ട്ഫോണ് പ്രവര്ത്തിക്കുന്നത്. സ്മാര്ട്ട്ഫോണ് ഫെയ്സ് അണ്ലോക്ക് സപ്പോര്ട്ട് ചെയ്യുന്നു.